काठमाडौं : प्रधानमन्त्री केपी शर्मा ओलीले अनिल पौडेल*को पुस्तक आफ्नै निवास बालुवाटारमा शनिबार मध्याह्न विमोचन गरेका छन्।
प्रधानमन्त्रीले पुस्तक विमोचन गरिरहँदा प्रहरी महानिरीक्षक सर्वेन्द्र खनाल पनि दर्शक दीर्घाको बीचमा सिभिल ड्रेसमा उपस्थित थिए। उनी बालुवाटारमा उपस्थित नेकपाका कार्यकर्ता, लेखकका आफन्तहरुको बीचमा देखिएका थिए।
प्रधानमन्त्री ओलीले पौडेलले लेखेको 'इमानको इन्द्रेणी' किताब विमोचन गरेका हुन्। पौडेल साझा प्रकाशनका सञ्चालक समितिमा सदस्यसमेत रहेका थिए।
केही समयअघि ओली वंशको भेला बालुवाटारमा भएको थियो। भदौ २२ गते भएको उक्त भेलामा प्रधानमन्त्री ओलीका बुवालाई सम्मानसमेत गरिएको थियो।
मानिसलाई मरेपछि मात्र प्रशंसा गर्ने चलनको अन्त्य गर्दै जीवित छंदै प्रशंसा गरेर पुस्तक लेखेकोमा प्रधानमन्त्री ओलीले लेखक पौडेललाई धन्यवाद दिए।
(*सच्याइएको : यसअघि पुस्तक लेखक अनिल पौडेल प्रधानमन्त्री ओलीको छिमेकी उल्लेख भएकोमा सच्याइएको छ। उनी संखुवासभाबाट झापाको छिमेकी जिल्ला मोरङमा बसाइँ सरेका हुन्, झापाको घरका छिमेकी हैनन्।)
किन गरे वीर अस्पतालका डाक्टर अधिकारीले राजीनामा? भाइरल भइरहेको उनको पत्रमाथि हाम्रो प्रश्न र उनको जवाफ
१९ वर्षीया किशोरीलाई यौन प्रस्ताव राख्ने एक नेपाली ड्राइभरलाई 'डिपोर्ट' गर्न अष्ट्रेलियन अदालतको आदेश
मिस इण्डियाबाट रितुको नेपालमा कर्पोरेट यात्रा : भारतको स्ट्रिक्ट परिवारदेखि नेपालको प्रतिष्ठित घरानासम्म
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।